পিয়ানোর ধ্বনিতে সুর তোলা বাতাসের হরবোলা রঙ গুলে দিল নিমেষে শক্ত পাথরের মত সায়নের মন। শ্রেয়াকে সে পাগলের মত আজও ভালবাসে। কিন্তু ‘বন্ধুর জন্যে এটুকু কুরবানি কোই বাত নেহি! আরে কেরালায় নাকি নারী পুরুষের চেয়ে বেশি। তেমন সেন্টু খেলে সেখানে চলে যাবো। এক দু পিস ফর্সা মামণি ঠিক জুটিয়ে নেব!’ তাতুনকে ঠিক এমনটাই বলেছিল সে বছর দুয়েক আগে। ঐ একবারই স্বভাবকে ছাপিয়ে বেশিই তরল হয়ে পড়েছিল সে। সামলে নিতেই, আবার ঠেকবাজ্‌!